Document ID: 32004R1493

UREDBA KOMISIJE (ES) št. 1493/2004
z dne 23. avgusta 2004
o določitvi prehodnih ukrepov, ki jih je potrebno sprejeti zaradi pristopa Cipra, Češke republike, Estonije, Madžarske, Latvije, Litve, Malte, Poljske, Slovenije in Slovaške v zvezi z zahtevami za odobravanje izvoznih nadomestil za določene mlečne ali jajčne proizvode skladno z Uredbo (ES) št. 1520/2000
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške ter še posebej člena 2(3),
ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške ter še posebej prvega odstavka člena 41,
ob upoštevanju naslednjega:
(1)
Člen 16(10) Uredbe Komisije (ES) št. 1520/2000 z dne 13. julija 2000 o skupnih podrobnih pravilih za uporabo sistema dodeljevanja izvoznih nadomestil za izvoz določenih kmetijskih proizvodov v obliki blaga, ki ni zajeto v Prilogi I k Pogodbi, ter meril za določitev zneska takih nadomestil (1) določa, da je potrebno za dodelitev nadomestil za izdelke, navedene v členu 1 Direktive Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in izdelkov na osnovi mleka (2), ali členu 1 Direktive sveta 89/437/EGS z dne 20. junija 1989 o higienskih in zdravstvenih problemih, ki vplivajo na proizvodnjo in dajanje na trg jajčnih izdelkov (3), in se pojavljajo v Prilogi B k Uredbi (ES) št. 1520/2000, izdelke pripraviti skladno z zahtevami teh direktiv ter opremiti z oznako zdravstvene ustreznosti.
(2)
Sklep Komisije 2004/280/ES z dne 19. marca 2004 o prehodnih ukrepih za trženje določenih izdelkov živalskega izvora, pridobljenih v Češki republiki, Estoniji, Cipru, Latviji, Litvi, na Madžarskem, Malti, Poljskem, v Sloveniji in na Slovaškem (4) (imenovane „nove države članice“) določa prehodne ukrepe za olajšanje prehoda z obstoječe ureditve v novih državah članicah na ureditev, ki izhaja iz uporabe veterinarske zakonodaje Skupnosti. Skladno s členom 3 Sklepa bodo države članice dovolile trgovanje od 1. maja do 31. avgusta 2004 z mlečnimi ali jajčnimi izdelki, pridobljenimi v organizacijah novih držav članic, ki so smele izvažati v Skupnost pred pristopom, pod pogojem, da so izdelki označeni z izvozno oznako zdravstvene ustreznosti Skupnosti ustrezne organizacije, in da so opremljeni z dokumentom, ki potrjuje, da so bili proizvedeni skladno s Sklepom 2004/280/ES.
(3)
Zato je ustrezno odstopati od Uredbe (ES) št. 1520/2000, ki določa, da je za blago, ki ga je skladno s členom 3 Sklepa 2004/280/ES dovoljeno tržiti v obdobju od 1. maja do 31. avgusta 2004, dovoljeno zaprositi za nadomestilo za izvoz.
(4)
Ukrepi, določeni v tej uredbi, so v skladu z mnenjem upravljalnega odbora za horizontalna vprašanja v zvezi s trgovino predelanih kmetijskih proizvodov, ki niso navedeni v Prilogi I k Pogodbi -
SPREJELA TO UREDBO:
Člen 1
Z odstopanjem od člena 16(10) Uredbe (ES) št. 1520/2000, je za blago, pridobljeno pred datumom pristopa v organizacijah v Češki republiki, Estoniji, na Cipru, v Latviji, Litvi, na Madžarskem, Malti, Poljskem, v Sloveniji in na Slovaškem, ki ga je bilo dovoljeno izvoziti v Skupnost pred datumom pristopa in izvoziti iz Skupnosti v obdobju od datuma pristopa do 31. avgusta 2004, dovoljeno zaprositi za nadomestilo za izvoz pod pogojem, da ustreza zahtevam člena 3(a) in (b) Sklepa 2004/280/ES.
Člen 2
Ta uredba stopi v veljavo pod pogojem in z datumom začetka veljavnosti Pristopne pogodbe Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške.
Uveljaviti jo je mogoče za izvozne deklaracije, sprejete od datuma uveljavitve te uredbe do 31. avgusta 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. avgusta 2004

Labels: 3
15
17